Giorgio Borg Olivier

Giorgio Borg Olivier (maltesisk: Ġorġ Borġ Olivier, også kalt George Borg Olivier) (født 5. juli 1911, død 29. oktober 1980) var en maltesisk politiker for Nasjonalistpartiet. Han var landets statsminister 1950–1955 og 1962–1971.

Borg Olivier var utdannet jurist med doktorgrad fra universitetet på Malta i 1937. I 1947 ble han innvalgt i den lovgivende forsamling og ble i 1950 minister. I desember 1950 ble han leder av Nasjonalistpartiet. Borg ble første gang statsminister i 1951. Han ble sittende til 1955. Etter en periode i opposisjon ble han igjen statsminister i 1962. Borg Olivier spilte en sentral rolle i prosessen som ledet til Maltas uavhengighet fra Storbritannia i 1964. Han var statsminister til 1971. 

Borg Olivier gikk av som leder for Nasjonalistpartiet i 1977 og ble etterfulgt av Edward Fenech Adami. Han satt som medlem av nasjonalforsamlingen til sin død i 1980.

Referanser 

Maltesiske politikere
Personer fra Valletta
Fødsler i 1911
Dødsfall i 1980